Statuia Julietei din Verona, deteriorată din nou turiști. Gestul de la care nu se pot abține
- Emma Cristescu
- 9 martie 2024, 17:02
Statuia Julietei, personajul lui William Shakespeare, din Verona a fost deteriorată de turiști. Pe sânul drept al acesteia a fost descoperită o gaură. Este a doua oară când se întâmplă asta.
Statuia Julietei, amplasată în curtea casei din Via Cappello de la Verona, a suferit deteriorări serioase din cauza numeroaselor "mângâieri" primite din partea turiştilor. Nu este pentru prima dată când figura cu personajul lui William Shakespeare este distrusă de turiști.
Statuia Julietei a fost deteriorată, din nou
Recent, o mică gaură a apărut pe pieptul drept al sculpturii, vizat în mod special de turiştii care consideră gestul ca fiind un simbol al norocului pentru propriile poveşti de dragoste. Această scenă a devenit acum o tradiţie obligatorie.
Tourists in Verona, Italy, frequently touch Juliet's statue's chest for luck in love, causing holes. This is the second statue replaced for the same reason in 2014. pic.twitter.com/wBNLWmp2fD
— Everything you need to know (@Everything65687) March 8, 2024
Statuia Julietei atrage turiști din toate țările. Figura de bronz se află sub balconul dintr-o curte mică în care se spune că Romeo ar fi curtat-o pe Julieta. Mulți turiști vin să facă poză cu statuia sau să-i atingă sânul pentru a avea noroc în dragoste. Se crede însă că transpiraţia de pe mâinile lor a provocat apariţia micii găuri.
Statuia Julietei a fost înlocuită în 2014
Este deja a doua oară când abundenţa atingerilor deteriorează statuia Julietei. În 2014, statuia originală, care se afla în curte de mai bine de 40 de ani, a fost înlocuită cu o copie care a costat 15.000 de euro, finanţată de o asociaţie catolică.
Actuala statuie a Julietei este o reproducere după cea realizată în 1972 de sculptorul Nereo Costantini. Această copie a înlocuit lucrarea originală, care a fost deteriorată în urmă cu zece ani, din cauza uzurii cauzate de vreme şi de atingerile continue ale turiștilor.
Acum, municipalitatea din Verona va trebui să se gândească dacă trebuie să înlocuiască statuia sau nu. Administraţia a început deja o nouă intrare experimentală dinspre Teatro Nuovo, menţinând doar ieşirea din curte, în vederea unei posibile treceri la o intrare cu plată pentru vizitarea curţii.
Ritualul de atingere a sânilor a stârnit controverse
Julieta a fost în centrul unei controverse în decembrie, după ce directorul unei şcoli din Toscana a criticat ritualul de atingere a sânilor ca fiind "sexist".
"Statuia deteriorată trebuie reparată şi nu există nicio îndoială în această privinţă", a scris jurnalistul Enrico Ferro pe site-ul local de ştiri, il Mattino di Padova. "Cu toate acestea, trebuie să ne gândim şi la viitor. Este corect să continuăm să le permitem turiştilor să atingă pieptul Julietei? Sau ar fi poate mai potrivit să acceptăm argumentul directorului care a judecat-o ca fiind sexistă?", potrivit News.